اصاله نصرى (15 مايو 1969 -), مغنيه سوريه اتولدت فى دمشق فى سوريا, و نشات بالتحديد فى المزه, ابوها هوا الفنان «مصطفى نصرى», و عيليتها متكونه من اربع اخوات هما اماني, ايهم, ريم, انس, وعندها منزل فى الامارات فى قريه النخيل, و معاها الجنسيه البحرينيه و خدت الجنسيه بعد ايام قليله من مشاركتها فى فعاليات اوبريت «المحبه والولاء» اللى كان فى المنامه احتفال بالعيد الوطنى للبحرين سنه 2005 و عيد جلوس جلاله ملكها حمد بن عيسى ال خليفه و حصلت على الجنسيه بعد مرور نحو عام على مقابله شخصيه ما بين ملك البحرين وبينها. بدات الغنا و هيا عندها 4 سنين و من اشهر اعمالها و هيا صغيره غنت مقدمه المسلسل الكرتونى «حكايات عالميه» بالاضافه لانها غنت الاناشيد و غنت للاطفال فى المناسبات الوطنيه السوريه و رعاها والدها مصطفى نصرى فى المجال ده توفى والدها فى سنة 1986 و كان لوفاته اثر كبير على حياتها, فتوقفت عن الغنا لمدة تلات سنين و كانت بدور الاب الروحى لاخوتها الصغيرين ريم و امانى و انس و ايهم و المسؤوله عنهم.